**Mário Bihári** (\* 28. december 1977, Malacky) je slovenský rómsky spevák, klarinetista, akordeonista a klavirista pôsobiaci v Česku. Od ôsmich rokov je nevidiaci. Dva roky chodil na základnú školu v Bratislave a šesť rokov na základnú školu pre nevidiacich v Levoči.

Šport
-----

Na ZŠ v Levoči sa začal aktívne venovať športu, v ľahkej atletike sa stal v rokoch 1991 a 1992 majstrom Európy v kategórii žiaci (rekord v behu na 60 m – 7,9 sekúnd).

Hudba
-----

V siedmych rokoch začal hral na klavír, v desiatich na akordeón. V roku 1998 maturoval s vyznamenaním na konzervatóriu Jana Deyla v Prahe a o dva roky neskôr ho dokončil.

V roku 1998 sa stal členom hudobnej skupiny Koa, ktorá sprevádzala autorskú a interpretačnú dvojicu Zuzana Navarová – Iván Gutiérrez. Vznikli albumy *Skleněná vrba* (1999) a koncertné *Zelené album* (2000). Po odchode Ivána Gutiérreza začína Mário Bihári taktiež spievať a skladať vlastné piesne. Na albumoch *Barvy všecky* (2001) a *Jako Šántidéví* (2003) zaberajú približne štvrtinu rozsahu. Po smrti Zuzany Navarovej v decembri 2004 sa Mário Bihári stal hlavným autorom skupiny Koa.

Po ukončení činnosti skupiny Koa vystupoval so skupinou Bejlí a bol kapelníkom skupiny Mário Bihári Trio (Bihári, Tokhi, Petr Tichý). Neskôr hrá buď sólovo, alebo s novou skupinou Bachtale Apsa (Mário Bihári, Adam Pospíšil, Peter Horvát, Standa Vít). Spolupracoval tiež s kapelou Plavci, Bárou Hrzánovou, hosťoval s kapelou Para, so speváčkou Janou Kirschner alebo s kapelou Buty.

S pomocou fotografa Björna Steinza sa venoval aj fotografii v cykloch *Hudba v obraze* (2004) a *Obrazy z duše*.

Okolo roku 2010 si spravil masérsky kurz a pracuje v masážnom štúdiu, ktoré ponúka počas masírovania aj živú hudbu, kedy klienta masíruje Biháriho kolegyňa a Bihári k tomu improvizuje na klavír.

Diskografia
-----------

* s kapelou Koa
	+ *Skleněná vrba* (1999)
	+ *Zelené album* (2000)
	+ *Barvy všecky* (2001)
	+ *Jako Šántidéví* (2003)
	+ *Koa* (2006)
	+ *Dobře nám* (2008)
* s kapelou Bachtale Apsa
	+ *Bachtale Apsa* (2011)
	+ *Tóny barev* (2016)

Mário Bihári tiež hosťuje na albumoch iných autorov, napr. na *Čerstvě natřeno* (2005) a *Holobyt* (2016) pesničkárky Martiny Trchovej, *I Am You* Iamme Candlewick (2013) či *Kořeny* Jiřího Smrža (2014).

Referencie
----------

1. 1 2 3 4   *Mário Bihári – akordeon, zpěv* [online]. Hudební skupina KOA, [cit. 2009-11-04]. Dostupné online. Archivované z originálu.
2. 1 2   *Mário Bihári* [online]. romskahudba.cz, [cit. 2022-11-05]. Dostupné online.
3. ↑   *MARIO BIHARI : Bachtale Apsa* [online]. drhorak.sk, 2011, [cit. 2022-11-05]. Dostupné online.
4. ↑   *Mário Bihári & Björn Steinz - „Obrázky duše"* [online]. veselysmichov.cz, 2014, [cit. 2022-11-05]. Dostupné online.
5. ↑   *Bihári Mário, Steinz Björn* [online]. Praha: PPF Art, [cit. 2022-11-05]. Dostupné online.
6. ↑  VESELKOVÁ, Ivana; REJCHOVÁ, Zuzana. *S mikrofonem do netradičního masážního studia* [online]. Praha: Český rozhlas, 2011-02-14, [cit. 2022-11-05]. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Mário Bihári**

Externé odkazy
--------------

* Mário Bihári na romskahubda.cz

Zdroj
-----

*Tento článok je čiastočný alebo úplný preklad článku Mário Bihári na českej Wikipédii.*

Autoritné údaje: * ISNI: 0000 0000 5575 2104
* NK ČR: jo2004220541
* VIAF: 84164016